Curtiss HA

Curtiss HA (kadangkala dikenali sebagai Dunkirk Fighter ) ialah pesawat laut sayap berkembar (biplane) buatan Amerika yang direka oleh Kapten BL Smith dari Kor Marin Amerika Syarikat, dan dibina oleh Curtiss Airplane and Motor Company.

Reka bentuk dan Pembangunan
HA ialah pesawat sayap berkembar (biplane) dua tempat duduk dengan pelampung pada bahagian tengah dan pelampung pengimbang di hujung sayap. Fiuslajnya diperbuat daripada kayu dengan penutup kain. Pesawat ini dikuasakan dengan enjin Liberty 12 pada bahagian muncung. Prototaip telah ditempah pada Disember 1917, dan penerbangan pertamanya dijalankan pada 21 Mac 1918. Semasa ujian, pesawat terbukti sangat tidak stabil, dengan ekor pesawat yang terlalu berat. Pesawat itu musnah dalam nahas.

Dua lagi prototaip telah ditempah, dinamakan sebagai HA-1 dan HA-2 . HA-1 telah dibina daripada bahagian-bahagian pesawat asal yang diselamatkan. Bahagian ekor pesawat dan radiatornya telah direka bentuk semula, dan sayapnya dialihkan lebih jauh ke belakang. HA-1 terbakar semasa penerbangan. HA-2 mempunyai lebar sayap yang lebih luas, dan berprestasi lebih baik, tetapi kerana perang hampir tamat, tiada tempahan pengeluaran dibuat.

Sejarah Operasi
Tiga versi pesawat darat telah digunakan sebagai pesawat mel uadara.

Spesifikasi (HA-2)

Rujukan

Pesawat Curtiss